A 2015-ös férfi kézilabda-világbajnokságra rendezőként készülő Katar több nemzetközileg elismert játékossal - így például Danijel Šarićcsal együtt - Capotét is honosította és játszatta a tornán. A világbajnokságon Katar válogatottja a kieséses szakaszban előbb Ausztria, majd a negyeddöntőben Németország, az elődöntőben pedig Lengyelország csapatát győzte le. A döntőben Franciaország 25–22-re győzött. Capotét a torna All-Star csapatába is beválasztották.